У гэтым і заключаецца сапраўдная праблема праекта: у пошуках аўтэнтычнага ён, бы той камбайн, малоціць усё запар. На мой погляд, калі ёсць патрэба ў такіх праграмах (і добра, што ёсць), больш правільна было б арганізаваць цэлую экспедыцыю, каб журналісты з год не вылазілі з глыбінкі, шукаючы там сапраўдныя песенныя дыяменты, выбітныя ўзоры беларускай культуры, якія неаспрэчна вартыя ўвагі, захавання і надання ім сучаснага музычнага дыхання. Зрэшты, і тое, што цяпер робяць аўтары “Наперад у мінулае”, заслугоўвае толькі павагі і ўсялякай падтрымкі.